***Orientering om oppstartsmøte for***

***Rettare antibiotikabruk i sjukeheim i kommunane (RASK)***

[Nasjonal handlingsplan mot antibiotikaresistens i helsetjenesten](https://www.regjeringen.no/contentassets/915655269bc04a47928fce917e4b25f5/handlingsplan-antibiotikaresistens.pdf) legg føringar for tiltak for betre bruk av antibiotika i kommunale helseinstitusjonar (sjukeheimar og KAD-einingar). Ansvaret ligg hjå kommunane, men Antibiotikasenteret for primærmedisin (ASP) har eit nasjonalt fagleg ansvar. Regionalt kompetansesenter for smittevern (RKS) i Helse Vest skal vere til hjelp for dei kommunale heildøgns institusjonane, og Fylkesmannen skal følgje opp arbeidet.

Vi vil med dette orientere om at vi vil invitere heildøgns institusjonane i Sogn og Fjordane til eit tverrfagleg oppstartsmøte for betre bruk av antibiotika.

**Stad/dato: Thon** **hotell Jølster, 26.09.17 kl. 09.30 - 16.00. – Sett av datoen!**

Formål med møtet er å hjelpe institusjonane å kome i gang med arbeidet for betre antibiotikabruk. Det vil ta føre seg emne som antibiotikaresistens, diagnostikk og behandling av infeksjonar med hovudvekt på urinvegsinfeksjonar, og gjennomgang av eige bruk av antibiotika. Det vil bli gruppearbeid og faglege innlegg. Sjå programmet for detaljar.

Kvar institusjon kan melde på inntil 3 deltakarar, f*ortrinnsvis med representasjon av fleire faggrupper*. Målgruppa er dei som har eller vil få roller og oppgåver opp mot bruk av antibiotika (lege, sjukepleiar, farmasøyt, evt. andre). Det vil ikkje vere deltakaravgift.

Påmeldinga er open allereie no, og du kan melde deg på [her](https://www.fylkesmannen.no/nn/Sogn-og-Fjordane/Kurs-og-konferansar/Oppstartsmote-for-betre-antibiotikabruk/).

**Siste frist for påmelding er 15.08.17**

**Sjukeheimslegar som deltek på møtet vert godkjend med 6 valfrie kurspoeng til vidare- og etterutdanninga i allmennmedisin.**

Venleg helsing

Nicolay J Harbin (ASP), Linda Svori (ass. fylkeslege i Sogn og Fjordane) og Brita Skodvin (RKS)